Parlamento di Kòrsou

Parlamento di Kòrsou (hulandes: Staten van Curaçao) ta e parlamento unikameral di Kòrsou, pais outónomo dentro di Reino Hulandes. E parlamento ta konstituí pa 21 miembro ku ta wòrdu elegí periódikamente pa un término di kuater aña. Esaki ta tuma lugá pa medio di elekshonnan direkto (representashon proporshonal) na kual ta partisipa e residentenan di Kòrsou ku tin derecho di voto.

 Historia 
E promé parlamento a wòrdu inougurá dia 10 di òktober 2010, fecha di e disolucion di Antia Hulandes. E miembronan di e último Konseho Insular di Kòrsou, elegí den e elekshon di 27 di ougùstùs 2010, tabata e promé miembronan di Parlamento di Kòrsou.

 Edifisio 
E parlamento ta hasi uso di varios edifisio den Punda. Entre otro e edifisio "Stadhuis" na Wilhelminaplein ku tin 21 trapi ku ta representá e 21 asientonan.  Aki tin e sala di reunion prinsipal di parlamento mes i ta sede di mayoria di e personal di griffie. Entre 2010 i 2014, mientras e edifisio tabata wòrdu renobá, parlamento a reuní den e eks-edifisio di Konseho Insular riba Ansinghstraat. Den e  edifisionan na Breedestraat, kaminda antes tabata situá BNA i La Bonansa, ta ubiká e frakshonnan di parlamento, nan kolaboradónan i tambe personal di griffie.Edifisionan, Parlamento di Kòrsou 

 Konstelashon aktual 
 MFK 
 Eduard Braam
 Gilbert Doran (lider di frakshon interino)
 Juniël Carolina
 Fergino Brownbill
 Franciss Lourens (susesor di Amerigo Thodé)
 Maria Nita
 David Seferina
 Charetti America-Francisca (presidente di parlamento)
 Ramón Yung

 PNP 
 Sheldry Osepa - lider di frakshon
 Corine Djaoen Genaro (parlamentario independiente desde 21 di ougùstùs 2024)
 Gwendell Mercelina
 Elvin Gerard (desde 14 di òktober 2024 remplasá pa Ruthmilda Larmonie-Cecilia)

 PAR 
 Quincy Girigorie - lider di frakshon
 Zita Jesus-Leito (parlamentario independiente desde 28 di mart 2024)
 Ana-Maria Pauletta
 Steven Croes

 MAN 
 Steven Martina - lider di frakshon
 Giselle Mc William

 KEM 
 Michelangelo Martines (desde 21 di novèmber 2024 remplasá pa Anthony Godett)

 TPK 
 Rennox Calmes

 Mira tambe 
 Lista di presidente di Parlamento di Kòrsou
 Parlamento di Antias Hulandes

Category:Gobièrnu
Category:Polítika na Kòrsou